ഡല്ഹിയില് വനിതാ പോലീസ് ഉദ്യോഗസ്ഥയെ എസ്.ഐ. മയക്കുമരുന്ന് നല്കി പീഡിപ്പിച്ചെന്ന് പരാതി അന്വേഷണം ന്യൂഡല്ഹി: ഡല്ഹിയില് പോലീസ് ഉദ്യോഗസ്ഥയെ എസ്ഐ മയക്കുമരുന്ന് നല്കി പീഡിപ്പിച്ചതായി പരാതി. ഡല്ഹി പോലീസ് സ്പെഷ്യല് സെല്ലിലെ സബ്ഇന്സ്പെക്ടര്ക്കെതിരെയാണ് വനിതാ കോണ്സ്റ്റബിള് പരാതി നല്കിയിരിക്കുന്നത്. മയക്കു മരുന്ന് നല്കി പീഡിപ്പിക്കുകയും, തുടര്ന്ന് ദൃശ്യങ്ങള് പകര്ത്തി എസ്.ഐ. ഭീഷണിപ്പെടുത്തിയതായും വനിതാ പോലീസ് ഉദ്യോഗസ്ഥയുടെ പരാതിയില് പറയുന്നു. പരാതിയില് പറയുന്നതനുസരിച്ച് ജോലിസ്ഥലത്തുവെച്ചാണ് ഇരുവരും തമ്മില് പരിചയപ്പെടുന്നത്. തുടര്ന്ന് ഒരുദിവസം എസ്.ഐ. പരാതിക്കാരിയായ യുദ്യോഗസ്ഥയെ നഗരത്തിലെ തന്റെ താമസസ്ഥലത്തേക്ക് കൂട്ടിക്കൊണ്ടുപോയി. ഇവിടെവെച്ച് മയക്കുമരുന്ന് കലര്ത്തിയ പാനീയം കുടിക്കാന് നല്കുകയും ബോധരഹിതയായ യുവതിയെ എസ്.ഐ. ലൈംഗികമായി പീഡിപ്പിക്കുകയുമായിരുന്നു. ഇതിനിടെ പകര്ത്തിയ അശ്ലീല ദൃശ്യങ്ങള് ഇന്റര്നെറ്റില് പ്രചരിപ്പിക്കുമെന്ന് പറഞ്ഞ് ഭീഷണിപ്പെടുത്തിയതായും വനിതാ കോണ്സ്റ്റബിള് പരാതിയില് പറയുന്നു. ലൈംഗികപീഡനത്തിന് പുറമേ മാനസികപീഡനത്തിനും താന് ഇരയായെന്നും പരാതിയില് ചൂണ്ടിക്കാണിക്കുന്നു. വനിതാ കോണ്സ്റ്റബിളിന്റെ പരാതിയില് ബലാത്സംഗക്കുറ്റം ഉള്പ്പെടെ ചുമത്തി പോലീസ് കേസ് രജിസ്റ്റര് ചെയ്തതായാണ് റിപ്പോര്ട്ട്. മജിസ്ട്രേറ്റിന്റെ സാന്നിധ്യത്തില് പോലീസുകാരിയുടെ രഹസ്യമൊഴിയും രേഖപ്പെടുത്തി.